《予家世居》
宋代·方一夔

自有乾坤有此山，嘉名久矣落人间。吐吞云雾景千变，森秀松楠翠四环。

肯并贵溪争显达，应同愚谷耐坚顽。山人尽得清吟趣，芳杜香荪不厚颜。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。